**CONTRACT DE FURNIZARE DE PRODUSE  
nr.\_\_\_\_\_\_\_/2021**

Obiect: **„Uleiuri pentru compresoare”, Lot \_\_\_\_**

Termen:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valoare:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. Părţile contractante:**

**SOCIETATEA ELECTROCENTRALE BUCUREŞTI SA**, societate în reorganizare judiciară, in judicial reorganisation, en redressement, cu sediul in Bucuresti, Splaiul Independentei nr. 227, sector 6, inregistrata la registrul Comertului cu nr. J40/1696/2003, cod fiscal RO 15189596, cod poştal 060041, telefon 021 275 1103, fax 021 275 1405, cod IBAN nr. RO25 RNCB 0082 0441 7274 0422 deschis la BCR – Sucursala Unirii, legal reprezentată de dl. Adrian-Catalin TUDORA – Administrator Special, în calitate de **BENEFICIAR** (ACHIZITOR) şi

Societatea \_\_\_\_\_\_\_\_\_\_\_\_\_\_\_\_\_\_\_\_\_\_ cu sediul în localitatea \_\_\_\_\_\_\_\_\_\_\_\_\_\_, judeţul/sectorul \_\_\_\_\_\_\_\_\_\_\_, strada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr.\_\_\_\_\_\_\_ cod poştal \_\_\_\_\_\_\_\_\_, telefon \_\_\_\_\_\_\_\_\_\_, fax \_\_\_\_\_\_\_\_\_\_\_\_, cod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Cont TVA \_\_\_\_\_\_\_\_\_\_\_\_ deschise la Banca \_\_\_\_\_\_\_\_\_\_\_\_\_\_\_\_\_, înregistrată la Registrul Comerţului cu nr.\_\_\_\_\_\_\_\_\_\_\_\_\_\_, cod unic de înregistrare \_\_\_\_\_\_\_\_\_\_\_\_\_\_\_\_ reprezentată prin \_\_\_\_\_\_\_\_\_\_\_\_\_\_\_\_\_\_\_ Director şi \_\_\_\_\_\_\_\_\_\_\_\_\_\_\_ Director Economic, în calitate de **FURNIZOR** (VÂNZĂTOR)

**2. Definiţii**

    2.1. În prezentul contract următorii termeni vor fi interpretaţi astfel:

1. contract - prezentul contract şi toate anexele sale;

b. Beneficiar (achizitor) şi furnizor (vanzator) - părţile contractante, aşa cum sunt acestea numite în prezentul contract;

c. valoarea contractului - valoarea plătibila furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;

e. servicii - serviciile aferente livrării produselor, respectiv activităţile legate de furnizarea produselor, cum ar fi transportul, asigurarea şi orice alte asemenea obligaţii care revin furnizorului prin contract;

f. origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului;

g. destinaţie finală - locul unde furnizorul are obligaţia de a furniza produsele;

h. termenii comerciali de livrare vor fi interpretaţi conform INCOTERMS 2010 - Camera Internaţionala de Comert (CIC);

i. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fară a crea o imposibilitate de executare, face extrem de costisitoare executarea obligaţiilor uneia dintre părţi;

j. zi - zi calendaristică; an - 365 de zile;

k. conformitate – satisfacerea condiţiilor specificate.

l. neconformitate – nesatisfacerea unei condiţii specificate.

m. managementul calităţii – ansamblul activităţilor planificate şi sistematic implementate în cadrul sistemului calităţii şi demonstrate atât cât este necesar pentru furnizarea încrederii corespunzătoare că o entitate va satisface condiţiile referitoare la calitate.

n. garanţia de buna execuţie a contractului – depozit valoric, titluri de credit sau alte forme de garanţie acceptate de către achizitor, puse la dispoziţie achizitorului de către furnizor în scopul asigurării acestuia de îndeplinirea cantitativă, calitativă şi în perioada convenită a contractului.

o. contractant - operatorul economic parte a prezentului contract (furnizorul)

**3. Interpretare**

    3.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

    3.2. Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

**4. Obiectul principal al contractului**

    4.1. Furnizorul se obligă să furnizeze, respectiv să vândă, să livreze in conditii DDP la adresele mentionate la art. 14.3, **„Uleiuri pentru compresoare, LOT nr.\_\_\_”**, în cantitatile prevazute în Anexa nr.1 si în condiţiile convenite prin prezentul contract. Anexele nr. 1 si nr. 2 fac parte integranta din prezentul contract.

Caracteristicile fizico-chimice ale produselor livrate trebuie sa respecte specificatiile tehnice prezentate in Anexele nr. 1, 2, 3 si 4 la Caietul de sarcini.

    4.2. Beneficiarul se obligă să achiziţioneze, respectiv să cumpere şi să plătească preţurile unitare convenite în prezentul contract.

**5. Valoarea contractului**

   5.1. Valoarea contractului în condiţiile DDP, respectiv valoarea produselor contractate şi a serviciilor accesorii livrarii, este de în cifre lei ( în litere ) fara TVA. Beneficiarul va plati numai produsele efectiv livrate si receptionate conform prevederilor contractuale.

Cota de TVA valabila la data facturarii se aplică asupra bazei de impozitare.

Preţurile unitare fără TVA pentru fiecare din produsele contractate sunt stipulate în anexa nr.1 la contract.

5.2. Preţurile unitare menţionate în anexa nr.1 sunt ferme şi nu pot fi majorate la încheierea contractului şi nici ulterior pe toată durata derulării contractului.

5.3. Furnizorul este singurul răspunzător de modul în care a negociat cu subfurnizorii săi preţurile la materii prime, materiale şi de normele de consum avute în vedere la stabilirea preţurilor unitare şi totale menţionate în anexa nr.1.

**6. Termen de Livrare**

6.1. Termenul de livrare este de **\_\_\_\_\_\_\_\_** zile calendaristice de la perfectarea contractului.

6.2. Furnizorul este singurul răspunzător de modul în care a negociat termenul de livrare cu furnizorii săi de materiale, echipamente, care contribuie în orice fel la îndeplinirea prezentului contract. În cazul în care aceştia din urmă nu respectă termenele iar acest lucru conduce la întârzieri în îndeplinirea prezentului contract, răspunderea revine în totalitate furnizorului.

    6.3. Prezentul contract încetează să producă efecte după expirarea perioadei de garanţie tehnica a produselor.

6.4. Orice decalare de termen de livrare sau prelungire de durata a contractului solicitată de achizitor sau prestator, se face pe baza unui act adiţional la contract, excepţie făcând situaţia menţionată la art.6.2., caz în care nu se acceptă decalarea, orice întârziere fiind penalizată conform prevederilor cap.12.

**7. Executarea contractului**

   7.1. Contractul se consideră perfectat la data semnării acestuia fără obiecţiuni de ambele părţi, respectiv data de înregistrare de ieşire la achizitor. În cazul în care furnizorul nu prezintă dovada constituirii garanţiei de bună execuţie, în forma convenită, în termen de 5 zile lucratoare de la data perfectării contractului, achizitorul va considera contractul rezolvit de plin drept, cu notificare prealabilă.

**8. Documentele contractului**

    8.1. Documentele contractului sunt:

1. propunerea tehnică şi propunerea financiară a furnizorului;
2. caietul de sarcini aferent procedurii de achiziţie;
3. orice acte adiţionale la contract, dacă părţile contractante vor consimţi să semneze astfel de documente;
4. orice alte anexe menţionate în contract şi în actele adiţionale.

8.2. În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare cerinţelor prevăzute în caietul de sarcini, prevalează prevederile caietului de sarcini.

**9. Obligaţiile principale ale furnizorului**

 9.1. Furnizorul se obligă sa furnizeze produsele la standardele şi performantele prezentate în propunerea tehnica. Când nu este menţionat nici un standard sau reglementare aplicabilă se vor respecta standardele sau alte reglementări autorizate în ţara de origine a produselor sau norma internă de produs pe baza căruia se garantează produsele.

    9.2. Furnizorul se obligă să despăgubească achizitorul împotriva oricăror:

   i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate; şi

   ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

9.3. Furnizorul se obligă să furnizeze produsele astfel încât acestea să corespundă documentaţiilor tehnice de produs şi de calitate ale furnizorului (STAS, norme interne de produs), tuturor probelor şi încercărilor finale efectuate la furnizor, caietului de sarcini si anexelor 2-6 la acesta.

9.4. Furnizorul are obligaţia să respecte condiţiile tehnice stabilite de producător pe timpul transportului depozitării şi manipulării produselor.

9.5 Furnizorul are obligaţia să livreze produsele în termenul, la destinaţiile şi în cantităţile stabilite în anexa nr.1 la contract.

9.6. La solicitarea achizitorului, va livra în cel mai scurt timp posibil o parte din produsele contractate necesare lichidării unor situaţii de avarii în instalaţiile achizitorului.

9.7. In cazul in care, pe parcursul derulării contractului, furnizorul constata ca se afla in imposibilitatea respectării termenului contractului, acesta notifica achizitorului data estimata a livrării. Aceasta obligaţie nu exonerează furnizorul de plata penalităţilor de întârziere.

9.8. Pentru serviciile aferente livrarii, prestate in incintele achizitorului (transport, descarcare etc), furnizorul are urmatoarele obligatii:

a) Să respecte prevederile Legii nr. 319/2006, privind securitatea şi sănătatea în muncă, precum şi a Normelor metodologice de aplicare a acesteia.

b) Să-şi însuşească şi să respecte politica, procedurile şi reglementările de calitate, mediu şi securitate şi sănătate în muncă, ale achizitorului.

c) Este direct răspunzator de consecinţele producerii unei poluări cauzate de activitatea sa şi va acoperi eventualele daune provocate din vina sa.

d) Să-şi desfăşoare activitatea fără a afecta în vreun fel exploatarea celorlalte instalaţii ale achizitorului, în funcţiune sau în rezervă.

9.9. Furnizorul îşi va asuma întreaga responsabilitate pentru produsele livrate şi pentru tehnologiile de fabricaţie folosite.

Furnizorul va prezenta fişele cu date de securitate ale produselor care fac obiectul achiziţiei. Fişele vor fi întocmite în conformitate cu prevederile Regulamentului nr.453/2010 care modifică regulamentul (CE) nr.1907/2006 al Parlamentului European (Regulament REACH).

**10. Obligaţiile principale ale beneficiarului**

    10.1. Achizitorul se obligă să recepţioneze produsele în termenul convenit, în condiţiile cap.14.

10.2. Achizitorul se obliga să plătească preţul produselor către furnizor în termenul convenit la art. 11.1, după recepţionarea produselor şi înregistrarea facturii la achizitor.

10.3. Produsele livrate în plus de către furnizor faţă de cantităţile prevăzute în anexa nr.1 la contract şi care nu fac obiectul unui act adiţional încheiat între părţi, nu vor fi plătite de achizitor.

10.4. Achizitorul va comunica în scris furnizorului punctul de vedere privind livrarea în avans a unor produse contractate, în condiţiile de preţ şi plată convenite prin contract.

**Clauze specifice**

**11. Conditii de plata**

11.1. Achizitorul se obliga să plătească preţul produselor in termen de 60 de zile calendaristice după recepţionarea produselor şi înregistrarea facturii la achizitor.

11.2. Plata produselor ce fac obiectul prezentului contract se face cu ordin de plata în lei (RON) pe baza următoarelor documente:

- factura emisă de furnizor pentru fiecare centrala şi confirmată de primire de achizitor cu număr de înregistrare;

- documentul care atestă constituirea garanţiei de bună execuţie;

- nota de recepţie şi constatare diferenţe întocmită de achizitor pe baza documentelor menţionate la cap. 14.8.

**12. Sancţiuni pentru neîndeplinirea culpabila a obligaţiilor**

12.1. În cazul în care, din culpa sa, furnizorul nu reuşeşte să îşi îndeplinească obligaţiile asumate, atunci achizitorul are dreptul de a calcula si pretinde penalităţi egale cu dobânda legala penalizatoare, raportate la valoarea produselor livrate cu intarziere sau cu alte neconformitati, pentru fiecare zi de întârziere.

Achizitorul are dreptul de a deduce aceste penalitati din valoarea contractului prin retinerea din facturile introduse la plata de furnizor.

12.2. Valoarea penalităţilor datorate de furnizor se limitează la valoarea produselor livrate cu intarziere sau cu neconformitati.

12.3. Furnizorul este pus de drept în întârziere prin expirarea termenului contractual, fără notificare şi fără nici o altă procedură prealabilă.

12.4. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul de drept reziliat cu notificare prealabila şi de a pretinde plata de daune-interese.

12.5. Penalităţile de la art.12.1. se aplică şi produselor livrate, dar care nu corespund calitativ în perioada de garanţie, până la data remedierii sau înlocuirii lor, in cazul in care furnizorul nu respecta cerintele art.18.4.

12.6. Garanţia de bună execuţie poate fi reţinută de achizitor şi ca penalitate pentru neconformităţi în execuţie şi nerealizări de parametri din motive imputabile furnizorului.

12.7. În cazul în care achizitorul nu onorează facturile in termenul scadent prevăzut la articolul 11.1 din contract, atunci este de drept in întârziere şi va plăti penalităţi egale cu dobânda legala penalizatoare, raportate la valoarea neonorata la plata a facturii fara TVA. Respectivele penalitati nu pot depăşi valoarea neonorata la plată a facturii.

12.8. Produsele livrate, care la sosirea la achizitor au documentaţii de însoţire incomplete sau lipsesc în totalitate, nu vor fi recepţionate, urmând a fi păstrate în custodie 15 zile, după care vor fi expediate la furnizor cu recuperarea de către achizitor a tuturor cheltuielilor şi penalităţilor.

În cazul in care in decursul celor 15 zile de pastrare in custodie a produselor furnizorul completeaza documentatia in baza careia se poate intocmi nota de receptie, aceasta va fi intocmita cu data la care a fost completata documentatia respectiva.

Penalităţile de întârziere se vor aplica in conformitate cu art.12.1., inclusiv pentru zilele in care produsele au fost pastrate in custodie.

    12.9. Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca aceasta anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinita până la data denunţării unilaterale a contractului.

12.10. Dacă în interiorul perioadei de garanţie acordată produselor, în urma unor incidente, accidente, avarii, deranjamente sau funcţionări neconforme ale produselor, se poate face dovada existenţei printre cauzele evenimentelor menţionate anterior a neconformităţilor produselor cu cantitatea sau calitatea contractată sau existenţa de vicii ascunse, atunci furnizorul va răspunde şi va plăti daune interese pentru acest lucru în conformitate cu concluziile unei comisii de analiză a respectivelor evenimente. În componenţa comisiei vor fi solicitaţi să facă parte şi reprezentanţii furnizorului şi achizitorului.

12.11. Dacă valoarea penalităţilor nu acoperă prejudiciile produse partilor contractante prin nerespectarea clauzelor care au dus la plata acestor penalităţi, părţile contractante pot percepe partenerului de contract daune - interese, conform reglementărilor legale în vigoare, până la acoperirea prejudiciului produs, la valori demonstrabile cu documente.

**13. Garanţia de bună execuţie a contractului**

13.1. Garanţia de bună execuţie a contractului se constituie de către furnizor, în scopul asigurării achizitorului de îndeplinirea cantitativă, calitativă şi în perioada convenită a contractului.

13.2. Garanţia de bună execuţie este de **5%** din valoarea contractului fără TVA, reprezentând \_\_\_\_\_\_\_\_\_\_\_ lei (în cifre), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_lei (în litere).

Constituirea garanţiei de bună execuţie se face prin: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(se va preciza unul din cele **3** moduri de constituire menţionate în documentaţia de atribuire, stabilit de furnizor prin oferta sa şi convenit cu achizitorul şi anume:

a) virament bancar in contul beneficiarului mentionat la capitolul 1.

b) instrument de garantare emis de o instituţie de credit din România sau din alt stat sau de o societate de asigurări, în condiţiile legii, prezentat în original de către furnizor, care sa prevada ca plata sumelor reclamate de beneficiar se face neconditionat si irevocabil, la prima cerere a beneficiarului, oricand pe durata de valabilitate a instrumentului de garantare, fara nicio formalitate suplimentara, pana la concurenta sumei garantate. Valabilitatea instrumentului de garantare trebuie sa depaseasca cu minim 30 de zile termenul de livrare a produselor contractate. In cazul in care furnizorul intarzie livrarea produselor, valabilitatea instrumentului de garantare trebuie prelungita corespunzator;

c) depunerea la casieria achizitorului, în numerar).

În cazul în care furnizorul nu prezintă dovada constituirii garanţiei de bună execuţie în forma convenită, în termen de 5 zile lucratoare de la data perfectării contractului, achizitorul va considera contractul rezolvit de plin drept, cu notificare prealabilă.

13.3. Achizitorul are obligaţia de a elibera/restitui garanţia de bună execuţie în termen în cel mult 14 zile de la receptie, dacă nu a ridicat până la acea dată pretenţii asupra ei.

13.4. Achizitorul are dreptul de a emite pretenţii asupra garanţiei de bună execuţie, în limita prejudiciului creat, în cazul în care furnizorul nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de buna execuţie, achizitorul are obligaţia de a notifica acest lucru furnizorului, precizând totodată obligaţiile care nu au fost respectate. În această situaţie, cheltuielile cu remedierea sau înlocuirea produselor, se recuperează integral de la furnizor prin folosirea de către achizitor a sumelor din contul de garanţie de bună execuţie şi a altor creanţe existente.

13.5. Garanţia pentru participare, se restituie furnizorului de către achizitor în cel mult 3 zile lucrătoare de la data constituirii garanţiei de bună execuţie.

    13.6. Garanţia produselor este distincta de garanţia de buna execuţie a contractului.

**14. Recepţie, inspecţii şi teste**

    14.1. Achizitorul sau reprezentantul său are dreptul de a inspecta şi/sau de a testa produsele pentru a verifica conformitatea lor cu specificaţiile din documentele contractului.

    14.2. (1) Inspecţiile şi testările la care vor fi supuse produsele, cât şi condiţiile de îndeplinire a recepţiei provizorii şi a recepţiei finale (calitative) sunt descrise la cap.VI din caietul de sarcini si sunt obligatorii.

    (2) Achizitorul are obligaţia de a notifica, în scris, furnizorului identitatea reprezentanţilor săi împuterniciţi pentru efectuarea recepţiei, testelor şi inspecţiilor.

    14.3. - Inspecţiile şi testele din cadrul recepţiei provizorii şi recepţiei finale (calitative) se vor face la destinaţia finală a produselor si anume:

- Centrala Termoelectrica Bucureşti **Sud**: Str. Releului, nr.2, sector 3;

- Centrala Termoelectrica Bucureşti **Vest**: B-dul Timişoara, nr.106, sector 6;

- Centrala Termoelectrica **Progresu**: Str. Pogoanelor, nr.1A, sector 4;

- Centrala Termoelectrica **Grozăveşti**: Spl.Independenţei, nr.229, sector 6.

14.4. Recepţia cantitativă şi calitativă se efectuează la achizitor, în termen de 3 zile de la data primirii produselor, termen în care este convocat furnizorul în caz de neconformităţi calitative sau cantitative.

    14.5. Daca vreunul din produsele inspectate sau testate nu corespunde specificaţiilor, achizitorul are dreptul să îl respingă, iar furnizorul are obligaţia, fără a modifica preţul contractului:

   a) de a înlocui produsele refuzate; sau

   b) de a face toate modificările necesare pentru ca produsele să corespundă specificaţiilor lor tehnice.

Termenul pentru eliminarea neconformitatilor va fi stabilit de comun acord de catre parti. Acest termen nu va modifica termenul de livrare contractual.

14.6. In cazul în care la analiza calitatii produselor se constata ca rezultatele nu corespund cu cele din documentele de calitate, se va apela la un laborator neutru, specializat, acreditat conform SR EN ISO/CEI 17025:2005, caz în care furnizorul va fi inştiinţat asupra neconformitatilor constatate. Costul verificarii calitatii produsului va fi suportat de furnizor, dacă rezultatele analizei confirma ca produsele nu corespund calitativ.

14.7. Dreptul achizitorului de a inspecta, testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.

    14.8. Recepţia cantitativă a produselor se face prin măsurare/ cântărire/ numărare şi întocmirea (completarea) de către achizitor a notei de recepţie si constatare diferenţe, pe baza următoarelor documente prezentate de furnizor:

- factura fiscala;

- documentul care atestă constituirea garanţiei de bună execuţie;

- raportul de încercări /buletinul de analiză pentru fiecare lot de ulei livrat emis de laboratorul producatorului sau de un laborator independent (acreditate conform cerintelor SR EN ISO/CEI 17025:2005);

- certificat de garantie/declaraţie de conformitate;

- specificatiile tehnice si Fisa cu date de sercuritate a produsului intocmite de catre producator si redactate sau traduse in limba romana.

Nu vor fi receptionate si se vor returna furnizorului produsele care nu au marcaj CE conform reglementarilor legale in vigoare privind evaluarea conformitatii produselor.

14.9. Conditiile de receptie la centralele beneficiare sunt prevazute la art. 6.4 din caietul de sarcini.

14.10. Nu se receptioneaza produsele pentru care furnizorul nu prezinta toate documentele prevazute la art. 14.8.

14.11. Prevederile clauzelor 14.1-14.10 nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

**15. Ambalare şi marcare**

    15.1. (1) Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în buna stare la destinaţia finală.

    (2) În cazul ambalării greutăţilor şi volumelor în cutii, furnizorul va lua în considerare, unde este cazul, distanţă mare până la destinaţia finala a produselor şi absenţa facilităţilor de manipulare grea în toate punctele de tranzit.

15.2. Marcajul se face conform standardelor, caietelor de sarcini, documentaţiilor tehnice de produs, normelor interne departamentale, etc.

15.2. Marcajul se face conform standardelor, caietelor de sarcini, documentaţiilor tehnice de produs, normelor interne departamentale, etc.

Marcarea ambalajelor se face prin etichetare în mod vizibil cu următoarele specificaţii:

- denumirea producătorului si a produsului;

- masa si volumul net;

- numărul lotului;

- data fabricării;

- perioada de valabilitate a uleiului de la data fabricării.

15.3. Furnizorul are obligaţia să preia după golire butoaiele metalice/bidoane în care au fost ambalate uleiurile, fără costuri suplimentare pentru achizitor.

**16. Livrarea şi documentele care însoţesc produsele**

    16.1. Furnizorul are obligaţia de a livra produsele în condiţiile DDP, la adresele mentionate la art. 14.3.

Furnizorul va livra produsele în cantitatea, calitatea şi la termenele prevăzute în anexa nr.1 la contract, în intervalul orar 7,00 - 15,00 în zilele lucrătoare.

16.2. Furnizorul are obligaţia de a livra produsele la destinaţia finală indicată de achizitor, respectând termenele de livrare convenite prin contract.

    16.3. (1) La expedierea produselor, furnizorul are obligaţia de a comunica, în scris, atât achizitorului, cât şi, după caz, societăţii de asigurări datele de expediere, numărul contractului, descrierea produselor, cantitatea, locul de încărcare şi locul de descărcare.

    (2) Furnizorul va transmite achizitorului documentele care însoţesc produsele. Fiecare tranşă de livrare va fi însoţită obligatoriu de documentele prevăzute la art.14.8.

    16.4. Certificarea de către achizitor a faptului că produsele au fost livrate parţial sau total se face după recepţie, prin semnarea de primire de către reprezentantul autorizat al acestuia pe documentele emise de furnizor pentru livrare.

    16.5. Livrarea produselor se consideră încheiată în momentul în care sunt îndeplinite prevederile clauzelor de recepţie a produselor.

**17. Asigurări**

    17.1. Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, conform condiţiilor de livrare DDP.

**18. Perioada de garanţie tehnica si de depozitare acordată produselor**

    18.1. Furnizorul are obligaţia de a garanta că produsele furnizate prin contract sunt noi, nefolosite, de ultimă generaţie şi încorporează toate îmbunătăţirile recente în proiectare şi structura materialelor. De asemenea, furnizorul are obligaţia de a garanta ca toate produsele furnizate prin contract nu vor avea nici o neconformitate ca urmare a proiectului, materialelor sau manoperei (cu excepţia cazului când proiectul şi/sau materialul sunt cerute în mod expres de către achizitor) ori oricărei alte acţiuni sau omisiuni a furnizorului şi ca acestea vor funcţiona în condiţii normale de funcţionare.

18.2. (1) Perioada de garanţie tehnică acordată produselor de catre furnizor este cea declarată în propunerea tehnică.

(2) Perioada de garanţiede depozitare acordată uleiurilor este de minim **24** luni de la livrarii cu respectarea cerintelor de depozitare comunicat de catre furnizor.

(3) Perioada de garantie tehnica pentru caracteristicile chimice acordata uleiurilor de catre furnizor va fi de minim **12** luni de la inceperea utilizarii produselor (desigilarea butoaielor/ambalajelor) in limita a 24 de luni de la livrarea produselor catre achizitor.

18.3. Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie. Reclamarea de către achizitor a neconformităţilor produsului în perioada de garanţie tehnică, va fi făcută în termen de 3 zile de la data constatării neconformităţii, în scris printr-o notificare.

18.4. La primirea unei astfel de notificări, furnizorul are obligaţia de a remedia defecţiunea sau de a înlocui produsul în perioada convenită, fără costuri suplimentare pentru achizitor. Produsele care, în timpul perioadei de garanţie tehnica, le înlocuiesc pe cele neconforme vor fi insotite de documentele de garantie si calitate prevazute la art. 14.8 si beneficiază de o noua perioadă de garanţie tehnica, egala cu cea prevazuta la art. 18.2, care curge de la data înlocuirii produsului.

Delegatul furnizorului se va prezenta pentru constatarea neconformităţilor. Furnizorul este obligat ca în termen de 10 zile de la înştiinţare să pună produsele în stare de folosinţă, prin remediere sau înlocuire.

    18.5. Dacă furnizorul, după ce a fost înştiinţat, nu reuşeşte să remedieze neconformităţile în perioada convenită, achizitorul are dreptul de a lua masuri de remediere pe riscul şi pe cheltuiala furnizorului şi fără a aduce niciun prejudiciu oricăror altor drepturi pe care achizitorul le poate avea faţă de furnizor prin contract.

18.6. Furnizorul are obligaţia de a remedia eventualele deficienţe sau a înlocui produsul neconform pe cheltuiala proprie, dacă se constată astfel de deficienţe pe durata utilizării în perioada de garanţie tehnica.

**19. Amendamente**

    19.1. Drepturile şi obligaţiile contractantului iniţial rezultate din contractul sectorial sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achiziţie sau insolvenţă, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului sectorial şi să nu se realizeze cu scopul de a eluda aplicarea procedurilor de atribuire prevăzute de Legea achizitiilor sectoriale nr. 99/2016.

19.2. Suplimentar fata de situatiile prezentate la articolele 19.1, partile contractante au dreptul, pe durata îndeplinirii contractului, de a conveni modificarea clauzelor contractului prin act adiţional numai cu respectarea stricta a prevederilor actelor normative in materia achizitiilor sectoriale referitoare la modificarea contractului sectorial.

**20. Întârzieri în îndeplinirea contractului**

    20.1. Furnizorul are obligaţia de a îndeplini contractul de furnizare la termenele prevazute in anexa 1 la contract.

    20.2. Orice decalare de termen solicitată de achizitor sau furnizor se face pe baza unui act adiţional la contract, excepţie făcând situaţia menţionată la art.6.2, caz în care nu se acceptă decalarea, orice întârziere fiind penalizată conform cap.12.

    20.3. În afara cazului în care achizitorul este de acord cu o prelungire a termenului de livrare, orice întârziere în îndeplinirea contractului da dreptul achizitorului de a solicita penalităţi furnizorului.

**21. Forţa majoră**

    21.1. Forţa majoră este constatată de o autoritate competentă.

    21.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

    21.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

   21.4. Partea contractantă care invoca forţa majoră are obligaţia de a notifica celeilalte parţi, imediat şi în mod complet, producerea acesteia şi să ia orice masuri care îi stau la dispoziţie în vederea limitării consecinţelor.

    21.5. Daca forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre parţi să poată pretinde celeilalte daune-interese.

**22. Soluţionarea litigiilor**

    22.1. Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legătură cu îndeplinirea contractului.

22.2. Dacă, după 15 zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, instanţele judecătoreşti competente să judece/soluţioneze litigiul, sunt instanţe competente din localitatea de resedinta a beneficiarului, potrivit dreptului român.

**23. Limba care guvernează contractul**

    23.1. Limba care guvernează contractul este limba română.

**24. Comunicari**

    24.1. (1) Orice comunicare între parţi, referitoare la îndeplinirea prezentului contract, trebuie să fie transmisă în scris.

    (2) Orice document scris trebuie înregistrat atât în momentul transmiterii, cât şi în momentul primirii.

    24.2. Comunicările dintre parţi se pot face şi prin telefon, fax sau e-mail, cu condiţia confirmării în scris a primirii comunicării.

**25. Legea aplicabilă contractului**

    25.1. Contractul va fi interpretat conform legilor din România.

**26. Rezilierea contractului**

26.1. În cazul nerespectării obligaţiilor asumate prin prezentul contract de către una din părţile contractante, partea lezată va considera contractul rezolvit/reziliat de plin drept cu notificare prealabila şi va avea dreptul de a pretinde plata de daune-interese.

26.2. Contractul este desfiinţat de drept, fără a mai fi necesară punerea în întârziere sau altă procedură prealabilă, de către achizitor, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public; în acest caz furnizorul are dreptul de a pretinde numai plata corespunzătoare pentru partea din contract îndeplinită până la data desfiinţării de drept a contractului.

26.3. Contractul inceteaza în cazurile de forţă majoră, conform prevederilor Cap.21.

26.4. Contractul poate inceta cu acordul partilor, fara plata vreunei despăgubiri, numai prin încheierea unui act adiţional la contract.

26.5. Achizitorul are dreptul de a denunta unilateral contractul in situatia nerespectarii dispozitiilor de la art.243 alin.(1) din Legea nr.99/2016 privind achizitiile sectoriale.

26.6. Achizitorul are dreptul de a denunta unilateral contractul in perioada de

valabilitate a acestuia intr-una din urmatoarele situatii:

a) contractantul se afla, la momentul atribuirii contractului, intr-una dintre situatiile care ar fi determinat excluderea sa din procedura de atribuire in temeiul art.177 din Legea nr.99/2016 privind achizitiile sectoriale

b) contractul nu ar fi trebuit sa fie atribuit contractantului respectiv, avand in vedere o incalcare grava a obligatiilor care rezulta din legislatia europeana relevanta si care a fost constatata printr-o decizie a Curtii de Justitie a Uniunii Europene.

**27. Condiţii finale**

Operaţiunile financiar-bancare dintre furnizor şi achizitor se vor efectua prin băncile şi conturile menţionate la capitolul 1.

Orice modificare a numărului de cont bancar sau a altor elemente ce ar influenţa efectuarea operaţiilor financiar-bancare între părţi va face obiectul unui act adiţional la contract. Actul adiţional se va întocmi de către partea care a solicitat efectuarea modificării.

În situaţii bine justificate şi la solicitarea scrisă a achizitorului, cu aprobarea furnizorului, se pot anula o parte din produsele contractate, care până la data solicitării nu au fost introduse în fabricaţie.

Prezentul contract a fost atribuit la data de \_\_\_\_\_\_\_\_\_\_ pe baza procedurii achizitie directa.

Prezentul contract a fost încheiat în doua exemplare, cate unul pentru fiecare parte.

**BENEFICIAR, FURNIZOR,**

Societatea Electrocentrale Bucureşti S.A

societate în reorganizare judiciară, in judicial reorganisation, en redressement,

Administrator Special Director,

Adrian-Catalin TUDORA

AVIZAT

ADMINISTRATOR JUDICIAR Director Economic,

SIERRA QUADRANT Filiala Bucuresti SPRL

Ovidiu NEACȘU

Director General Adjunct,

Emilian MATEESCU

Director Economic,

Marcel VÎLCĂ

Viza CFP,

Director Juridic-Achizitii,

Mihai VOLF

Serviciul Juridic,

Mioara MISLOSCHI

Serviciul Achiziţii,

Ioana UNTILĂ

Responsabil contract,

Virginia Ioanitescu

Anexa nr. 1 la contractul nr.\_\_\_\_\_\_\_\_\_\_\_\_\_\_

**Lista de cantitaţi de produse contractate**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Nr ctr** | **DENUMIRE PRODUS** | **U/M** | **Cantitate pe CET-uri** | | | | | **Preţ (lei fara TVA)** | | | **Producator** | **Termen de livrare** |
| **CTE Grozavesti** | **CTE Vest** | **CTE Sud** | **CTE Progresu** | **Cantitate**  **totală ELCEN** | **Unitar** | **Total** | |
| **Lotul nr. 1 - Cod CPV 09211200-3** | | | | | | | | | | | | |
| 1 | Ulei pentru compresoare tip **K 68** | litri | **416** | **0** | **0** | **416** | **832** |  |  |  | |  |
| **Lotul nr. 2 - Cod CPV 09211200-3** | | | | | | | | | | | | |
| 2 | Ulei pentru compresoare tip **KA 95** | litri | **624** | **832** | **624** | **1456** | **3536** |  |  |  | |  |
| **Lotul nr. 3 - Cod CPV 09211200-3** | | | | | | | | | | | | |
| 3 | Ulei pentru compresoare tip **K100** | litri | **0** | **0** | **0** | **100** | **100** |  |  |  | |  |
| **Lotul nr. 4 - Cod CPV 09211200-3** | | | | | | | | | | | | |
| 4 | Ulei pentru compresoare tip **Shell Corena D68/Mobil Rarus 426 (sau echivalent)** | litri | **104** | **104** | **0** | **0** | **208** |  |  |  | |  |
| **Total lei (fara TVA):** | | | | | | | | |  | ------------- | | |

**BENEFICIAR, FURNIZOR,**

DIRECTOR GENERAL ADJUNCT,

Emilian Mateescu

SERVICIUL LOGISTICA, Derulator contract,

Lucian Dumitru Madalina Mateuca

Responsabil achizitie,

Gabriela Almaciu

**anexa nr. 2**

LA CONTRACTUL NR. ...........

**Notă de informare privind prelucrarea datelor cu caracter personal ale persoanelor fizice aparţinând partenerilor contractuali ai Societăţii Electrocentrale Bucureşti S.A.**

Societatea Electrocentrale București S.A. (denumită în continuare şi „ELCEN” sau “Operator”) colectează și prelucrează date cu caracter personal, în conformitate cu prevederile *Regulamentului UE 679/2016 privind protecția persoanelor fizice în ceea ce priveşte prelucrarea datelor cu caracter personal şi privind libera circulație a acestor date* (denumit în continuare “GDPR”).

Prin acest document vă informăm că, pentru o corectă şi completă semnare şi derulare a contractului, ELCEN prelucrează date cu caracter personal aparţinând persoanelor fizice din cadrul societăţii dumneavoastră, implicate în derularea contractului. Totodată vă informăm cu privire la modul în care ELCEN utilizează datele cu caracter personal aparţinând persoanelor fizice din cadrul societăţii dumneavoastră implicate în derularea contractului precum și despre drepturile pe care persoanele fizice menţionate anterior le au cu privire la respectivele date şi **vă rugăm ca informaţiile cuprinse în prezenta notă de informare să le aduceţi la cunoştinţa acelor persoane fizice din cadrul societăţii dvs. care sunt implicate în semnarea şi derularea contractului.**

Astfel, atât în procesul de semnare a contractului cât şi ulterior, pe parcursul derulării lui, inclusiv în perioada garanţiilor contractuale de orice natură, **ELCEN poate colecta următoarele tipuri de date personale ale persoanelor fizice implicate în semnarea / derularea contractului** (enumerarea nefiind limitativă): nume, prenume, CNP, serie şi număr carte de identitate / paşaport, număr de telefon, adresă de email, date privind calificări / competenţe profesionale etc.

1. **Date de contact ale Operatorului**

**Adresa**: Splaiul Independenței nr.227, sector 6, București

**Număr de telefon**: + 4021.275.11.03

**E-mail**: [office@elcen.ro](mailto:office@omega-trust.ro)

1. **Date de contact ale responsabilului cu protecția datelor din cadrul ELCEN:**

E-mail: [dpo@elcen.ro](mailto:dpo@omega-trust.ro)

1. **Scopurile prelucrării datelor cu caracter personal**

ELCEN colectează date cu caracter personal, pe care le prelucrează în vederea elaborării şi semnării contractului precum şi în vederea îndeplinirii tuturor cerintelor legale, contractuale şi regulamentare interne necesare unei corecte şi complete derulări a contractului cu privire la: urmărirea proceselor specifice, de orice natură (de proiectare, de fabricaţie, de control etc.), livrări, recepţii, plăţi, garanţii, inclusiv documente care atestă gradul de îndeplinire a respectivelor cerinţe sau a altor obligaţii contractuale.

1. **Destinatari ai datelor cu caracter personal**

Datele cu caracter personal sunt stocate de ELCEN, fiind transmise catre terti destinatari doar in cazuri temeinic justificate, impuse de legislaţie, reglementări şi o corectă şi completă derulare a contractului. Astfel că, în fluxul de prelucrare, datele cu caracter personal ar putea fi transferate, în funcţie de situaţie, următoarelor categorii de destinatari:

1. Autorități și instituții ale statului (cum ar fi, dar fără a se limita la: autorități fiscale, de reglementare, de control etc.)
2. Parteneri de afaceri implicaţi în executarea contractului;
3. Sistemul Electronic de Achiziții Publice (SEAP);
4. Jurnalul Oficial al Uniunii Europene (JOUE)
5. Instanțe judecătorești;
6. Consultanți externi (cum ar fi, dar fără a se limita la: avocati, contabili, auditori), pentru scopuri specifice, atunci când este necesar;
7. **Transferul datelor în afara țării**

ELCEN nu transferă datele cu caracter personal către o țară terță sau către o organizație internațională.

1. **Perioada stocării datelor**

In calitatea dumnevoastră de partener contractual al ELCEN, vom păstra datele personale ale persoanelor fizice implicate în derularea contractului pe întreaga perioadă de exercitare a relației contractuale cu dvs, inclusiv pe perioada garanţiilor de orice natură, precum și pentru perioada impusă de legislatia națională aplicabilă în domeniul financiar-contabil, conform Legii Contabilității nr.82/1991, actualizată, cu modificările și completările ulterioare.

În orice situaţie însă, respectivele date personale vor fi păstrate în cadrul entităţilor organizatorice din cadrul ELCEN cu atribuţii în semnarea şi derularea contractului atâta timp cât contractul produce efecte, plus o perioadă suplimentară de minim 5 ani în arhiva ELCEN, cu excepţia cazurilor în care se aplică alte prevederi (de exemplu prevederi legale cu specific financiar – contabil).

1. **Drepturile persoanelor fizice, în calitate de persoane vizate, cu privire la datele cu caracter personal**

Conform *Regulamentului UE 679/2016 privind protecția persoanelor fizice în ceea ce priveşte prelucrarea datelor cu caracter personal şi privind libera circulație a acestor date* persoanele fizice din cadrul societăţii dumneavoastră, implicate în semnarea şi derularea contractului, au următoarele drepturi cu privire la datele cu caracter personal care le aparțin și sunt prelucrate de ELCEN:

1. Dreptul de a solicita accesul la datele cu caracter personal colectate de către ELCEN;
2. Dreptul de a solicita rectificarea sau ștergerea datelor cu caracter personal stocate de către ELCEN;
3. Dreptul de a solicita restricționarea prelucrării datelor cu caracter personal de către ELCEN;
4. Dreptul de a vă opune prelucrării datelor cu caracter personal de către ELCEN;
5. Dreptul de a vă retrage consimțământul în orice moment, fără a afecta legalitatea prelucrării efectuate pe baza consimțământului înainte de retragerea acestuia;
6. Dreptul de a depune o plângere către *Autoritatea Națională de Supraveghere a Prelucrării Datelor cu Caracter Personal*.

şi pot face uz de oricare dintre aceste drepturi în condiţiile / cu excepţiile / conform clauzelor regulamentului menţionat mai sus, legislaţiei şi reglementărilor interne ELCEN aplicabile etc.

Persoanele fizice menţionate mai sus îşi pot exercita oricând oricare dintre drepturi sau pot obține informații suplimentare, trimițând un email la adresa [dpo@elcen.ro](mailto:dpo@elcen.ro)

1. **Temeiul pentru prelucrarea datelor personale, pentru scopurile definite mai sus,** este elaborarea şi derularea corectă şi completă a contractului, în acord cu reglementările legale în vigoare şi clauzelor contractuale.

**BENEFICIAR, FURNIZOR,**

DIRECTOR GENERAL ADJUNCT,

Emilian Mateescu

SERVICIUL LOGISTICA,

Lucian Dumitru

Derulator contract,

Madalina Mateuca

Responsabil achiziţie,

Madalina Ene

ANTET FURNIZOR (OPTIONAL)

**Adresa pentru insotirea contractului**

**MODEL**

**cuprinde precizari minimale, poate fi completata, dupa caz si cu alte date**

**Catre**

**SOCIETATEA ELECTROCENTRALE BUCURESTI SA**

**Splaiul Independentei nr. 227, Sector 6 Bucuresti**

Va transmitem alaturat contractul nr.\_\_\_\_\_\_\_\_\_\_\_, avand ca obiect \_\_\_\_\_\_\_\_\_\_\_\_\_\_\_\_\_\_\_\_\_\_\_, in două exemplare originale, in vederea semnarii.

Mentionam urmatoarele:

* 1. Valoarea contractului\_\_\_\_\_\_\_\_\_\_\_\_
  2. Termenul de livrare \_\_\_\_\_\_\_\_\_\_\_\_(data sau numar de zile de la perfectarea contractului)
  3. Solicitam ca exemplarul nostru sa ne parvina: prin posta/ prin delegat;
  4. Data la care contractul este perfectat ne va fi comunicata: telefonic, la nr\_\_\_\_\_\_\_\_\_\_\_\_\_, sau prin fax, la nr.\_\_\_\_\_\_\_\_\_\_\_\_\_\_\_\_.

DIRECTOR,

\_\_\_\_\_\_\_\_\_\_\_\_

# MODEL DE CONTRACT

# Pentru achiziţia de produse:

**„Uleiuri pentru compresoare, LOT nr.\_\_\_ ”**

Conţinutul clauzelor contractuale cuprinse in următoarele capitole este obligatoriu:

CAP. 4. OBIECTUL PRINCIPAL AL CONTRACTULUI

CAP. 5. VALOAREA CONTRACTULUI

CAP. 6. TERMENUL DE LIVRARE

CAP. 7. EXECUTAREA CONTRACTULUI

CAP. 8. DOCUMENTELE CONTRACTULUI

CAP. 9. OBLIGAŢIILE PRINCIPALE ALE FURNIZORULUI

CAP.10. OBLIGAŢIILE PRINCIPALE ALE BENEFICIARULUI

CAP. 25. LEGEA APLICABILĂ CONTRACTULUI

CAP. 26. REZILIEREA CONTRACTULUI

DIRECTOR JURIDIC si ACHIZITII,

Mihai Volf

SERVICIUL JURIDIC

Mioara Misloschi

SERVICIUL ACHIZIŢII, Derulator contract,

Ioana Untilă Madalina Mateuca

Intocmit,

Responsabil contract,

Virginia Ioanitescu